sln(8)

NUME
sln - creează legături simbolice

REZUMAT
sln sursa destinația
sln listă-fișiere

DESCRIERE
Programul sln creează legături simbolice. Spre deosebire de programul ln(1), acesta este legat static. Acest lucru înseamnă că, dacă dintr-un motiv oarecare, editorul de legături dinamice nu funcționează, sln poate fi utilizat pentru a crea legături simbolice către biblioteci dinamice.

Linia de comandă are două forme. În prima formă, aceasta creează destinația ca o nouă legătură simbolică către sursa.

În cea de-a doua formă, listă-fișiere este o listă de perechi de nume de rute separate prin spații, iar efectul este ca și cum sln ar fi fost executat o dată pentru fiecare linie a fișierului, cu cele două nume de rute ca argumente.

Programul sln nu acceptă nicio opțiune în linia de comandă.

CONSULTAȚI ȘI
ln(1), ld.so(8), ldconfig(8)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.