SETLEDS(1)

NUME
setleds - activează ledurile de pe tastatură

REZUMAT
setleds [-v] [-L] [-D] [-F] [{+|-}num] [{+|-}caps] [{+|-}scroll]

DESCRIERE

Setleds raportează și modifică valorile indicatorilor led ale unui terminal virtual „VT” (și anume „NumLock”, „CapsLock” și „ScrollLock”). Fără argumente, setleds afișează valorile curente. Cu argumente, activează sau dezactivează indicatoarele indicate (și le lasă pe celelalte neschimbate). Valorile înainte și după modificare sunt raportate dacă se indică opțiunea „-v”.

Valorile indicatorului led sunt specifice pentru fiecare terminal virtual „VT” (și se utilizează VT-ul care corespunde intrării standard).

În mod implicit (sau cu opțiunea „-F”), setleds va modifica doar indicatoarele terminalului virtual „VT” (iar valoarea lor poate fi reflectată de ledurile de pe tastatură).

Cu opțiunea „-D”, setleds va modifica atât indicatoarele terminalului virtual „VT”, cât și valorile implicite ale acestora (astfel încât o restaurare ulterioară nu va anula modificarea). Acest lucru ar putea fi util pentru persoanele care doresc să aibă întotdeauna activat „Numlock”.

Cu opțiunea „-L”, setleds nu va modifica indicatoarele terminalului virtual „VT”, ci doar ledurile. Din acest moment, ledurile nu vor mai reflecta indicatoarele „VT” (ci vor afișa orice se plasează pe ele). Comanda setleds -L (fără alte argumente) va restabili situația în care ledurile reflectă indicatoarele VT.

Se poate folosi setleds în „/etc/rc” pentru a defini starea inițială și implicită a „NumLock”, de exp. prin
INITTY=/dev/tty[1-8]
for tty in $INITTY; do
setleds -D +num < $tty
done

OPȚIUNI

-num +num
    Dezactivează sau activează „NumLock”. (În prezent, configurarea „NumLock” influențează interpretarea tastelor de la tastatura numerică. Apăsarea tastei «NumLock» completează configurarea „NumLock”).

-caps +caps
    Dezactivează sau activează „CapsLock”. (În prezent, configurarea „CapsLock” completează tasta «Shift» atunci când este aplicată literelor. Apăsarea tastei «CapsLock» completează configurarea „CapsLock”).

-scroll +scroll
    Dezactivează sau activează „ScrollLock”. (În prezent, apăsarea tastei «ScrollLock» (sau combinația de taste ^S/^Q) oprește/pornește ieșirea consolei).

ERORI
În modul de aplicație pentru tastatură, tasta «NumLock» nu influențează configurarea indicatorului „NumLock”.

CONSULTAȚI ȘI
loadkeys(1)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.