VLOCK-PLUGINS(5)

NUME
vlock-plugins - suport pentru module pentru vlock

DESCRIERE
În cazul în care vlock-main(8) este compilat cu suport pentru module de extensie, caracteristicile sale implicite sunt foarte limitate: poate doar să blocheze sesiunea curentă și să ceară autentificare. Cu toate acestea, este posibil să se extindă aceste funcții prin intermediul modulelor. Aceste module sunt încărcate la pornirea vlock-main și pot furniza cârlige care sunt apelate în anumite momente pe durata de viață a procesului vlock-main.

MODULELE IMPLICITE
Următoarele module sunt furnizate la instalarea vlock cu opțiuni implicite:

all

    Acest modul blochează toate sesiunile prin dezactivarea comutării consolei. De asemenea, este încărcat atunci când se dă opțiunea -a,--all la vlock(1).

new

    Acest plugin trece la o nouă consolă virtuală înainte de a dezactiva comutarea consolei prin intermediul pluginului „all”. De asemenea, este încărcat atunci când se dă opțiunea -n,--new la vlock(1).

nosysrq

    Numai Linux. Acest modul dezactivează mecanismul Linux SysRQ înainte ca comutarea consolei să fie blocată de modulul „all”. De asemenea, este încărcat atunci când se dă opțiunea -s,--disable-sysrq la vlock(1).

MODULE SUPLIMENTARE
Următoarele module sunt disponibile numai dacă sunt selectate în mod explicit în momentul construirii:

caca

    Acest modul plugin rulează un protector de ecran „libcaca” aleatoriu atunci când ecranul este blocat.

SCRIEREA DE MODULE
Pentru informații despre scrierea de module suplimentare, consultați fișierul PLUGINS din distribuția sursă vlock.

CONSULTAȚI ȘI
vlock(1), vlock-main(8)

AUTORI
Frank Benkstein <frank-vlock@benkstein.net>

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.