RWHO(1)

NUME
rwho - cine este conectat pe mașinile locale

REZUMAT
rwho [-a]

DESCRIERE
Comanda rwho produce o ieșire similară cu who, dar pentru toate mașinile din rețeaua locală. Dacă nu s-a primit niciun raport de la o mașină timp de 11 minute, atunci rwho presupune că mașina este oprită și nu raportează ultimii utilizatori cunoscuți ca fiind conectați la acea mașină.

Dacă un utilizator nu a tastat în sistem timp de un minut sau mai mult, atunci rwho raportează acest timp de inactivitate. În cazul în care un utilizator nu a tastat în sistem timp de o oră sau mai mult, atunci utilizatorul va fi omis din rezultatul lui rwho, cu excepția cazului în care se dă indicatorul -a.

FIȘIERE
/var/spool/rwho/whod.*
    informații despre alte mașini

CONSULTAȚI ȘI
finger(1), rup(1), ruptime(1), rusers(1), who(1), rwhod(8)

ISTORIC
Comanda rwho a apărut în 4.3BSD.

ERORI
Acest lucru este dificil de realizat atunci când numărul de mașini din rețeaua locală este mare.

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.