TALKD(8)

NUME
talkd - server de comunicare cu utilizatorul la distanță

REZUMAT
/usr/sbin/in.talkd [-dpq]

DESCRIERE
Talkd este serverul care notifică un utilizator că altcineva dorește să inițieze o conversație. Acesta acționează ca un depozit de invitații, răspunzând la cererile clienților care doresc să se întâlnească pentru a purta o conversație. În condiții normale de funcționare, un client, apelantul, inițiază o întâlnire trimițând un CTL_MSG către server de tip LOOK_UP (a se vedea <protocols/talkd.h>). Acest lucru determină serverul să caute în tabelele sale de invitații pentru a verifica dacă există în prezent o invitație pentru apelant (pentru a vorbi cu destinatarul specificat în mesaj). În cazul în care căutarea eșuează, apelantul trimite un mesaj ANNOUNCE care determină serverul să difuzeze un anunț pe porturile de conectare ale persoanei apelate, solicitând contactul. Atunci când persoana apelată răspunde, serverul local utilizează invitația înregistrată pentru a răspunde cu adresa de întâlnire corespunzătoare, iar programele client ale apelantului și ale persoanei apelate stabilesc o conexiune de flux prin care are loc conversația.

OPȚIUNI
[-d] Modul de depanare; scrie informații abundente de jurnalizare și depanare în /var/log/talkd.log.

[-p] Modul de înregistrare a pachetelor; scrie copii ale pachetelor cu forme defectuoase în /var/log/talkd.packets. Acest lucru este util pentru depanarea problemelor de interoperabilitate.

[-q] Nu înregistrează conexiunile reușite.

CONSULTAȚI ȘI
talk(1), write(1)

ISTORIC
Comanda talkd a apărut în 4.3BSD.

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3: https://www.gnu.org/licenses/gpl-3.0.html sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.