usb-devices(1)

NUME
usb-devices - afișează informații detaliate despre dispozitivele USB

REZUMAT
usb-devices

DESCRIERE
usb-devices este un script shell care poate fi utilizat pentru a afișa detalii despre magistralele USB din sistem și despre dispozitivele conectate la acestea.

Rezultatul scriptului este similar cu fișierul usb/devices disponibil fie în /proc/bus (dacă „usbfs” este montat), fie în /sys/kernel/debug (dacă „debugfs” este montat acolo). Scriptul este destinat în primul rând să fie utilizat în cazul în care fișierul nu este disponibil.

Spre deosebire de fișierul usb/devices, acest script enumeră numai interfețele active (cele marcate cu un "*" în fișierul usb/devices) și punctele finale ale acestora.

Rețineți că pot exista diferențe în ceea ce privește modul de sortare a informațiilor, precum și în ceea ce privește formatul de ieșire.

VALOAREA RETURNATĂ
Dacă „sysfs” nu este montat, este returnat un cod de ieșire diferit de zero.

FIȘIERE

/sys/bus/usb/devices/usb*
    Partea din arborele „sysfs” pe care scriptul o parcurge pentru a asambla informațiile afișate.

/proc/bus/usb/devices
    Locația în care poate fi găsit în mod normal fișierul usb/devices pentru nucleele Linux anterioare versiunii 2.6.31, dacă „usbfs” este montat.

/sys/kernel/debug/usb/devices
    Locația în care poate fi găsit în mod normal fișierul usb/devices pentru nucleul Linux 2.6.31 și ulterior, dacă „debugfs” este montat.

CONSULTAȚI ȘI
lsusb(8), usbview(8).

AUTORI
Greg Kroah-Hartman <greg@kroah.com>

Randy Dunlap <rdunlap@xenotime.net>

Frans Pop <elendil@planet.nl>

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.