Formatul PNM(5)

NUME

pnm - superformatul Netpbm

DESCRIERE

Formatul PNM este doar o abstractizare a formatelor PBM, PGM și PPM. De exemplu, denumirea "PNM" se referă în mod colectiv la PBM, PGM și PPM.

Numele "PNM" este un acronim derivat de la „Portable Any Map” (orice hartă (de biți) portabilă). Această derivare are mai mult sens dacă o luați în considerare în contextul celorlalte denumiri ale formatului Netpbm: PBM, PGM și PPM.

Termenul mai general „format(ul) Netpbm” se referă la formatele PNM și PAM.

PNM este utilizat în principal cu Netpbm(1).

Rețineți că, pe lângă faptul că sunt nume de formate, PBM, PGM, PPM și PNM sunt, de asemenea, clase de programe. Un program PNM poate primi date de intrare PBM, PGM sau PPM. Asta nu este nimic special - și un program PPM poate face la fel. Dar un program PNM poate produce adesea și mai multe formate de ieșire, iar un program PNM poate vedea diferența dintre intrările PBM, PGM și PPM și răspunde la fiecare în mod diferit, în timp ce un program PPM vede totul ca și cum ar fi PPM. Acest lucru este discutat mai mult în descrierea programelor „netpbm(1)”.

„pnm” apare, de asemenea, în numele celor mai generale rutine de bibliotecă Netpbm(1), dintre care unele nici măcar nu au legătură cu formatul PNM.

TIP DE SUPORT INTERNET

Nu a fost înregistrat la IANA niciun „Internet Media Type” (aka „MIME type”, „content type”) pentru PNM, dar valoarea image/x-portable-anymap este convențională.

Rețineți că există, de asemenea, tipuri convenționale de medii Internet pentru fiecare dintre subformatele PNM. Practica recomandată este de a le utiliza de preferință în locul codului PNM, atunci când este convenabil să se facă acest lucru.

NUME DE FIȘIER

Nu există cerințe privind denumirea unui fișier PNM, dar convenția este de a utiliza sufixul „pbm”, „pgm” sau „ppm”, în funcție de subformatul respectiv, sau „pnm” dacă nu este convenabil să se facă distincția între subformate.

CONSULTAȚI ȘI
ppm(1), pgm(1), pbm(1), pam(1), programs that process PNM(1), libnetpbm(1)

SURSA DOCUMENTULUI
Această pagină de manual a fost generată de instrumentul Netpbm «makeman» din sursa HTML. Documentația principală este la

    http://netpbm.sourceforge.net/doc/pnm.html

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.