PSNUP(1)

NUME
psnup - mai multe pagini pe foaie

REZUMAT
psnup [ -wlățime ] [ -hînălțime ] [ -phârtie ] [ -Wlățime ] [ -Hînălțime ] [ -Phârtie ] [ -l ] [ -r ] [ -f ] [ -c ] [ -mmargine ] [ -bchenar ] [ -dlățime-linie ] [ -sscara ] [ -nup ] [ -q ] [ fișier-intrare [ fișier-ieșire ] ]

DESCRIERE
psnup pune mai multe pagini logice pe fiecare foaie de hârtie fizică. Fișierul PostScript de intrare trebuie să respecte convențiile de structurare a documentelor Adobe.

Opțiunea -w indică lățimea hârtiei, iar opțiunea -h indică înălțimea hârtiei, în mod normal specificată în cm sau in. Opțiunea -p poate fi utilizată ca alternativă, pentru a stabili dimensiunea hârtiei la a0, a1, a2, a3, a4, a5, b5, letter, legal, tabloid, statement, executive, folio, quarto sau 10x14. Dimensiunea implicită a hârtiei este, în mod normal, a4, dar pe un sistem Debian, se consultă /etc/papersize. Opțiunile -W, -H, și -P stabilesc dimensiunea hârtiei de intrare, dacă aceasta este diferită de cea de ieșire. Acest lucru facilitează plasarea paginilor de o dimensiune pe o hârtie de altă dimensiune.

Opțiunea -l ar trebui utilizată pentru paginile care sunt orientate pe orizontală (rotite cu 90 de grade în sens invers acelor de ceasornic). Opțiunea -r trebuie utilizată pentru paginile care sunt în orientare peisaj (rotite cu 90 de grade în sensul acelor de ceasornic), iar opțiunea -f trebuie utilizată pentru paginile care au lățimea și înălțimea schimbate, dar nu sunt rotite.

În mod normal, psnup utilizează o dispunere „rând-major”, în care paginile adiacente sunt așezate în rânduri pe hârtie. Opțiunea -c schimbă ordinea în „columnă-majoră”, unde paginile succesive sunt plasate în coloane de-a lungul hârtiei.

O margine care să fie lăsată în jurul întregii pagini poate fi specificată cu opțiunea -m. Acest lucru este util pentru foile de pagini „miniatură”, deoarece marginile normale ale paginii sunt reduse prin punerea mai multor pagini pe o singură foaie.

Opțiunea -b se utilizează pentru a specifica o margine suplimentară în jurul fiecărei pagini de pe o foaie.

Opțiunea -d trasează o linie în jurul marginii fiecărei pagini, cu lățimea specificată. Dacă parametrul lățime-linie este omis, se presupune o lățime de linie implicită de 1 punct. Lățimea liniei este relativă la dimensiunile originale ale paginii, adică este redimensionată odată cu restul paginii.

Scara aleasă de psnup poate fi înlocuită cu opțiunea -s. Acest lucru este util pentru a fuziona pagini care sunt deja reduse.

Opțiunea -nup selectează numărul de pagini logice care trebuie puse pe fiecare foaie de hârtie. Acesta poate fi orice număr întreg; psnup încearcă să optimizeze aranjamentul astfel încât să se irosească cât mai puțin spațiu. În cazul în care psnup nu poate găsi un aranjament care să se încadreze în limita sa de toleranță, va întrerupe procesul cu un mesaj de eroare. Se poate utiliza și forma alternativă -i nup, pentru compatibilitate cu alte programe n-up.

psnup imprimă în mod normal numerele de pagină ale paginilor rearanjate; opțiunea -q suprimă acest lucru.

EXEMPLE
Potențialul de utilizare al acestui instrument este variat, dar o utilizare specială este în combinație cu psbook(1). De exemplu, folosind «groff» pentru a crea un document PostScript și «lpr» ca procesator de imprimare UNIX , o linie de comandă tipică ar putea arăta astfel:

groff -Tps -ms fișier | psbook | psnup -2 | lpr

În cazul în care fișierul este un document de 4 pagini, această comandă va avea ca rezultat un document de două pagini, imprimând două pagini de fișier pe pagină și rearanjează ordinea paginilor pentru a se potrivi cu paginile de intrare 4 și 1 pe prima pagină de ieșire și cu paginile 2 și 3 din documentul de intrare pe a doua pagină de ieșire.

AUTOR
Drepturi de autor © Angus J. C. Duggan 1991-1995

CONSULTAȚI ȘI
psbook(1), psselect(1), pstops(1), epsffit(1), psnup(1), psresize(1), psmerge(1), fixscribeps(1), getafm(1), fixdlsrps(1), fixfmps(1), fixpsditps(1), fixpspps(1), fixtpps(1), fixwfwps(1), fixwpps(1), fixwwps(1), extractres(1), includeres(1), showchar(1)

MĂRCI ÎNREGISTRATE
PostScript este o marcă înregistrată a Adobe Systems Incorporated.

ERORI
psnup nu acceptă toate comentariile DSC.

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.